**АГУУЛГА**

**НЭГДҮГЭЭР БҮЛЭГ. Хураангуй**

*I.I.Оршил /Танилцуулга/*

 *I.II.Үндэслэл*

**ХОЁРДУГААР БҮЛЭГ. Ойлгол, тодорхойлолт, арга зүй**

*II.I.Хөдөлмөрийн зах зээлийн үзүүлэлтүүдийн талаархи шинэчлэгдсэн*

 *зарим ойлголт, тодорхойлолт*

*II.II. Тооцооны арга зүй*

**ГУРАВДУГААР БҮЛЭГ. Судалгааны хэсэг**

 **Сэлэнгэ *аймгийн хөдөлмөрийн зах зээлийн судалгаа***

*III.I.Сэлэнгэ аймгийн хөдөлмөрийн нөөц, түүний ашиглалтын судалгаа*

*III.II.Ажилгүйдэл ба эдийн засгийн идэвхгүй хүн амын судалгаа*

*III.III.Ажилчдын судалгаа*.

**® Дүгнэлт, Санал зөвлөмж**

**® Ашигласан материалууд**

**БҮЛЭГ I.ХУРААНГУЙ ТАНИЛЦУУЛГА**

Хөдөлмөрийн зах зээл нь эдийн засаг, нийгмийн ухаан, тэдгээрийн салбар шинжлэх ухаануудын үндсэн гол судлагдахуунуудын нэг юм. Эдийн засгийн шинжлэх ухаан талаасаа хөдөлмөр /labour/, ажил эрхлэх ур чадвар, хөдөлмөрийн бүтээмж гэх мэт асуудлуудыг судалдаг бол Нийгмийн шинжлэх ухаан талаасаа хүн /human/, ард иргэдийн нийгэм соёлын байдал, амьдралын хэв маяг, хэрэгцээ, хэрэглээ гэх мэт асуудлуудыг судалдаг. Харин хөдөлмөрийн зах зээл гэдэгт энэ бүгдийг цогцоор нь авч үздэг. Товчоор хэлбэл микро түвшинд хөдөлмөр, хөдөлмөр эрхэлж буй хүн /хүмүүн капитал/ гэх мэт асуудлууд яригддаг бол макро түвшинд буюу улс орон, бүс нутаг, аймгийн хэмжээнд тухайн нийгэм эдийн засгийн байдалтай холбоотойгоор яригддаг эдийн засгийн томоохон асуудлуудын нэг юм.

Энэхүү судалгааны ажил маань үндсэн 3-н бүлэгтэй бөгөөд бүлэг тус бүр Сэлэнгэ аймгийн хөдөлмөрийн зах зээлтэй холбоотой судалгаануудыг агуулсан. Зарим үзүүлүүлэлтүүдийг төвийн бүсийн аймгуудтай харьцуулан судалсан болно.

***НИЙТЛЭГ ҮНДЭСЛЭЛ***

Улсын хэмжээнд хүн амын хөдөлмөр эрхлэлт, ажиллах хүчний мэдээ, тайлан гаргалт, судалгаа явуулахад эрэхүү аргачлалыг ашиглана.

Хөдөлмөр эрхлэлт, ажиллах хүчний статистизийн үзүүлэлтийг тооцох аргачлалыг Олон Улсын Хөдөлмөрийн Байгууллага (ОУХБ)-аас гаргасан стандарт ойлголт, тодорхойлолтод нийцүүлэн, өөрийн орны онцлогийг тусгасан.

***БҮЛЭГ II. ОЙЛГОЛТ, ТОДОРХОЙЛОЛТ,***

***ТООЦООНЫ АРГА ЗҮЙ***

Аливаа улс орны хөгжлийн чиг хандлага, хурдыг тодорхойлдог гол хүчин зүйл хөдөлмөр юм. Хүний оюун ухаан, биеийн хүчний зарцуулалтын үр дүнд аливаа зүйл хувирч, хэлбэр дүрсээ өөрчилдөг. Өөрөөр хэлбэл тухайн нийгэмд баялгийг хөдөлмөр бий болгодог. Иймд хөдөлмөрийн зах зээлийн бүтцийн талаар авч үзье.

Монгол Улсын Засгийн газрын 2012-2016 оны үйл ажиллагааны хөтөлбөрийг хэрэгжүүлэх арга хэмжээний хүрээнд ***“Хөдөлмөрийн статистик үзүүлэлтүүдийн тодорхойлолт, тооцох аргачлал”***-ыг Үндэсний Статистикийн Хорооны дарга, Нийгмийн хамгаалал, Хөдөлмөрийн сайдын хамтарсан тушаалаар /2009 оны 6-р сарын 16-ны өдрий 01-68/93 тоот тушаал/ шинэчлэн баталж, 2009 оны 7-р сарын 1-нээс эхлэн мөрдөж байна.

***II.I.ОЙЛГОЛТ, ТОДОРХОЙЛОЛТ***

***2.1.1.Эдийн засгийн үйл ажиллагаа-***нд зах зээлд болон хувийн хэрэгцээнд зориулж үйлдвэрлэсэн бараа, үйлчилгээг хамруулна.Үндэсний тооцооны системийн хүрээнд бараа, үйлчилгээнд худалдах, солилцох, өөрийн аж ахуйд хэрэглэх зорилгоор боловсруулсан түүхий эд материал, зах зээлд нийлүүлж байгаа бүхий л бүтээгдэхүүн, үйлчилгээ, зах зээлд худалдах, ***өөртөө хэрэглэх зорилгоор өрхөд үйлдвэрлэж байгаа бараа, үйлчилгээг хамруулна.***Эдийн засгийн үйл ажиллагааг албан ба албан бус салбар гэж 2 ангилна.

***-Эдийн засгийн үйл ажиллагааны албан салбар***-т Үндэсний тооцооны системийн хүрээнд албан ёсны бүртгэлд бүрэн хамрагдан хуулийн этгээдийн хяналтан дор эсвэл хуулийн этгээд болж тодорхой хугацаанд зах зээлд худалдах, ***өөртөө хэрэглэхэд зориулан бүтээгдэхүүн үйлдвэрлэх, үйлчилгээ үзүүлэх үйл ажиллагааг хамруулна.***

 ***- Эдийн засгийн үйл ажиллагааны албан бус салбар***-т албан ёсны бүртгэл, мэдээлэл, татварт бүрэн хамрагддаггүй, орлогыг нь тодорхойлоход бэрхшээлтэй хэдий ч орлого олох зорилгоор бүтээгдэхүүн үйлдвэрлэх, үйлчилгээ үзүүлэх үйл ажиллагааг хамруулна.

***2.1.2.Эдийн засгийн бус үйл ажиллагаа***-нд хүүхэд, өндөр настан асрах, гэр цэвэрлэх, хоол унд бэлтгэх зэрэг цалин хөлс, орлого олохгүй үйл ажиллагааг хамруулна.

***2.1.3.Хөдөлмөрийн насны хөдөлмөрийн чадваргүй хүн ам***-д хөдөлмөрийн чадвараа байнга буюу удаан хугацаагаар бүрэн болон хэсэгчлэн алдсан бөгөөд алдагдсан хөдөлмөрийн чадвар нь нөхөн сэргээгдэх боломжгүй хөдөлмөрийн насны хүн амыг хамруулна.

 ***- Хөдөлмөрийн чадваргүй боловч хөдөлмөрлөх боломжтой хөдөлмөрийн насны хүн ам***-д тухайн хугацааны үндсэн үйл ажиллагааных нь байдлаар эдийн засгийн идэвхтэй хүн амд тооцогдож, цалин хөлс, орлого олж буй хөгжлийн бэрхшээлтэй иргэнийг хамруулна.

***2.1.4.Хөдөлмөрийн чадвартай, хөдөлмөр эрхлээгүй хөдөлмөрийн насны хүн ам***-д хөдөлмөрийн насны, хөдөлмөрийн чадвартай боловч хүндэтгэх ба хүндэтгэх бус шалтгаанаар хөдөлмөр эрхлээгүй хүн амыг хамруулна.

***2.1.5.Эдийн засгийн идэвхтэй хүн ам /ажиллах хүч/***-д Үндэсний тооцооны систесийн хүрээнд, тухайн цаг хугацаанд бүтээгдэхүүн үйлдвэрлэх, үйлчилгээ, үзүүлэхэд ажиллах хүчээ нийлүүлж байгаа ажиллагч, нийлүүлэхэд бэлэн байгаа ажилгүй иргэдийг хамруулна.Эдийн засгийн идэвхтэй хүн ам /ажиллах хүч/-ыг ***эдийн засгийн байнгын идэвхтэй хүн ам, эдийн засгийн тухайн үеийн идэвхтэй хүн ам*** гэж хоёр ангилна.

***2.1.6.Үндсэн үйл ажиллагаа*** гэж тухайн хүн хоёр болон түүнээс дээш төрлийн ажлыг хөлсөөр болон хувиараа эрхэлж байгаа бол тухайн хугацаанд хамгийн их цаг зарцуулсан эсвэл хамгийн их орлого олсон ажлыг хэлнэ.

***2.1.7.Эдийн засгийн идэвхгүй хүн ам***-д эдийн засгийн идэвхтэй хүн амд хамаарагдахгүй хөдөлмөрийн насны нийт хүн ам болон хөдөлмөрийн насанд хүрээгүй хүн ам, хөдөлмөрийн наснаас дээш насны хүн амыг хамруулна.Өөрөөр хэлбэл тэтгэврийн наснаас өмнө тэтгэвэр, тэтгэмж тогтоолгосон хүн ам, хөдөлмөрийн чадвараа зургаан сараас дээш хугацаагаар түр болон бүрэн алдсан иргэн, хөдөлмөрийн насны өдрөөр суралцагч, хүндэтгэх ба хүндэтгэх бус шалтгаанаар хөдөлмөр эрхлээгүй болон хөдөлмөрийн насанд хүрээгүй хүн ам, тэтгэврийн насныхан орно.Эдийн засгийн идэвхгүй хүн амыг ***эдийн засгийн байнгын идэвхгүй хүн ам, эдийн засгийн тухайн үеийн идэвхгүй хүн ам*** гэж 2 ангилна.

 ***2.1.8.Цалин хөлстэй ажиллагч***-д хөдөлмөрийн болон ажил гүйцэтгэх, хөлсөөр ажиллах гэрээ эсвэл аман гэрээгээр хоёр талын тохиролцоогоор ажилладаг, хөдөлмөрийн харилцаа нь Хөдөлмөрийн тухай хууль, Иргэний хууль болон бусад холбогдох хууль тогтоомжоор зохицуулагддаг, ажил олгогчдод ажил үйлчилгээ үзүүлснийхээ төлөө мөнгөн ба мөнгөн бус хэлбэрээр цалин хөлс авдаг иргэнийг хамруулна.

 ***2.1.9.Гэрээт ажиллагч*** - ажил гүйцэтгэх, хөлсөөр ажиллах гэрээ байгуулсан, эсвэл аман гэрээ болон хоёр талын тохиролцоогоор ажилладаг, хөдөлмөрийн харилцаа нь Иргэний болон бусад холбогдох хууль тогтоомжоор зохицуулагддаг , ажил олгогчдод ажил үйлчилгээ үзүүлснийхээ төлөө мөнгөн ба мөнгөн бус хэлбэрээр цалин хөлс, урамшуулал авдаг иргэнийг хамруулна.

 ***2.1.10.Албан бус хөдөлмөр эрхлэгч*** - Албан ёсны бүртгэл, нийгмийн хамгаалалд бүрэн хамрагдаагүй, аж ахуй эрхлэх зохион байгуулалтын хэлбэрт ороогүй, хөдөө аж ахуйн бус бөгөөд хуулиар хориглоогүй ажил, үйлчилгээ эрхэлж буй иргэнийг хамруулна.

***2.1.11.Ажилгүй иргэн*** – Тухайн хугацаанд ажилгүй байсан, ажил хийхэд бэлэн, ажил идэвхтэй хайж байгаа хөдөлмөрийн насны, хөдөлмөрийн чадвартай иргэнийг хэлнэ.

***II.II.ТООЦООНЫ АРГА ЗҮЙ***

***2.2.1.Хөдөлмөрийн насны хөдөлмөрийн чавдартай хүн ам*** – Хөдөлмөрийн насны нийт хүн амаас хөдөлмөрийн чадваргүй, хөдөлмөрийн насны хүн амыг хасч тооцно.

***2.2.2.Эдийн засгийн идэвхтэй хүн ам*** - Хөдөлмөрийн насны, эдийн засгийн үйл ажиллагаанд оролцож, ажиллах хүчээ нийлүүлж байгаа ажиллагч, нийлүүлэхэд бэлэн байгаа ажилгүй иргэн /бүртгэлтэй ажилгүйчүүд/ хөдөлмөрийн насанд хүрээгүй болон хөдөлмөрийн наснаас дээш насны эдийн засгийн үйл ажиллагаанд оролцож байгаа хүн амын тооны нийлбэрээр тооцно.

***2.2.3.Ажиллах хүчний оролцооны түвшин –*** Эдийн засгийн идэвхтэй хүн амын тоог /ажиллах хүч/ хөдөлмөрийн насны хүн амын тоонд харьцуулж тооцно.

$$АХОТ=\frac{Эдийн засгийн идэвхтэй хүн амын тоо}{Хөдөлмөрийн насны хүн ам}\*100$$

***2.2.4.Хөдөлмөр эрхлэлтийн түвшин –*** Ажиллагчдын тоогэдийн засгийн идэвхтэй хүн амын тоонд харьцуулж тооцно.

$$ХЭТ=\frac{Ажиллагсад}{Эдийн засгийн идэвхтэй хүн амын тоо}\*100$$

***2.2.5.Ажилгүйдлийн түвшин***  - Ажилгүй иргэдийн тоог эдийн засгийн идэвхтэй хүн амын тоонд харьцуулж тооцно.

$$АТ=\frac{Ажилгүй иргэдийн тоо}{Эдийн засгийн идэвхтэй хүн амын тоо}\*100$$

***2.2.6.Эдийн засгийн идэвхгүй хүн ам*** – Хөдөлмөрийн насны эдийн засгийн идэвхтэй хүн ам буюу ажиллах хүчинд хамаарахгүй хүн амыг хэлнэ.Өөрөөр хэлбэл эдийн засгийн идэвхтэй үйл ажиллагаанд оролцдоггүй, хөдөлмөрийн нас хүрээгүй хүн амын тоо, хөдөлмөрийн наснаас дээш хүн амын тооны нийлбэрээр тооцно.

***2.2.7.Хөдөлмөрийн чадвартай хөдөлмөр эрхлээгүй хөдөлмөрийн насны хүн ам*** – Хөдөлмөрийн чадвартай, хөдөлмөрийн насны хүн амын тооноос эдийн засгийн идэвхтэй хүн амын тоо, хөдөлмөрийн наснаас өмнө тэтгэвэр, тэтгэмж тогтоолгон авч буй эдийн засгийн үйл ажиллагаанд оролцоогүй хүн амын тоог хасч тооцно.

***БҮЛЭГ III. СУДАЛГААНЫ ХЭСЭГ***

***III.I. сэлэнгэ аймгийн хөдөлмөрийн зах зээлийн судалгаа***

Сэлэнгэ аймаг хөдөлмөрийн ямар нөөцтэй вэ? Тухайн хөдөлмөрийн нөөцөө бүрэн ашиглаж чадаж байна уу? зэрэг асуултуудад хариу өгөхийн тулд хөдөлмөрийн зах зээлийн голлох дараах гурван үзүүлэлтийг авч үзье.

***3.1.1. Ажиллах хүчний оролцооны түвшин***

***Хүснэгт - 3.1.1. Улс, аймгуудын болон Сэлэнгэ аймгийн ажиллах хүчний оролцооны түвшин*** ***/ 2013-2015 он /***

|  |  |  |  |
| --- | --- | --- | --- |
|  | 2013 он | 2014 он | 2015 он |
| Бүгд | **61.9** | **62.1** | **61.5** |
| Баруун бүс | **71.7** | **74.3** | **73.2** |
|  Баян өлгий | 70.9 | 72.5 | 72.0 |
|  Говь-алтай | 74.7 | 72.7 | 76.9 |
|  Завхан | 72.0 | 80.5 | 73.3 |
|  Увс | 77.8 | 77.1 | 76.6 |
|  Ховд | 64.7 | 69.2 | 68.8 |
| Хангайн бүс | **73.3** | **70.6** | **69.0** |
|  Архангай | 78.2 | 77.8 | 71.8 |
|  Баянхонгор | 66.3 | 68.7 | 67.1 |
|  Булган | 76.8 | 72.3 | 76.9 |
|  Орхон | 64.8 | 65.7 | 64.6 |
|  Өвөрхангай | 77.3 | 75.3 | 72.9 |
|  Хөвсгөл | 75.8 | 65.4 | 64.8 |
| Төвийн бүс | **64.1** | **63.5** | **63.5** |
|  Говь-сүмбэр | 54.5 | 50.4 | 64.7 |
|  Дархан-уул | 55.6 | 52.8 | 54.8 |
|  Дорноговь | 67.5 | 67.4 | 68.0 |
|  Дундговь | 70.0 | 73.8 | 73.1 |
|  Өмнөговь | 57.1 | 71.4 | 69.7 |
|  Сэлэнгэ | 63.8 | 54.1 | 50.8 |
|  Төв | 75.3 | 75.2 | 77.2 |
| *Зүүн бүс* | **62.3** | **62.5** | **65.6** |
|  Дорнод | 50.7 | 53.0 | 57.7 |
|  Сүхбаатар | 72.0 | 75.3 | 76.1 |
|  Хэнтий | 68.5 | 63.2 | 65.9 |
| Улаанбаатар | **52.9** | **54.7** | **53.8** |

 / Эх сурвалж: АХС, Улсын бүртгэл, статистикийн ерөнхий газар, 2013 - 2015/

Хүснэгт 3.1.1-ээс харахад Сэлэнгэ аймаг нь хөдөлмөрийн нөөцөө бүрэн дүүрэн үнэлэх боломжгүй нь харагдаж байгаа бөгөөд судалгаа хийгдэж буй гурван жилийн дунджаар Сэлэнгэ аймгийн хөдөлмөрийн насны хүн амын 50.8 хувь нь ажиллах хүчний бүрэлдэхүүнд хамрагдаж байна. 2015 онд аймгийн ажиллах хүчний оролцооны түвшин нь өнгөрсөн оноос 3.3 пунктээр буурсан байна.

**График - 3.1.А - *Улс, аймгуудын болон Сэлэнгэ аймгийн ажиллах хүчний оролцооны*** ***түвшинг харьцуулсан график. / 2013-2015 он /***

Графикаас төвийн бүсийн ажиллах хүчний оролцооны түвшин баруун болон хангай бүсийнхээс 6.0-9.7 пунктээр бага байхад Улаанбаатарынхаас 9.7 пунктээр илүү байна.Сэлэнгэ аймгийн хувьд улсын дунджаас 10.7 пунктээр, төвийн бүсийн дунджаас 12.7 пунктээр тус тус доогуур байна.Монгол улсын хөдөлмөрийн зах зээлийн хэмжээнд аваад үзвэл энэ үзүүлэлт 61.5 байгаа нь хөдөлмөрийн чадвартай, хөдөлмөрийн насны ажилгүй иргэдийн нилээдгүй хэсэг нь хөдөлмөрийн зах зээл дээр идэвхигүй буюу ажиллах хүчний бүрэлдэхүүнд ордоггүй нь харагдаж байна.

***3.1.2. Хөдөлмөр эрхлэлтийн түвшин***

***Хүснэгт - 3.1.2.Улс, аймгуудын болон Сэлэнгэ аймгийн хөдөлмөр эрхлэлтийн түвшин*** ***/2013 - 2015 он/***

|  |  |  |  |
| --- | --- | --- | --- |
|   | 2013 он | 2014 он | 2015 он |
|  | эр | эм | Бүгд | эр | эм | Бүгд | эр | эм | Бүгд |
| Бүгд | **62.9** | **51.6** | **57.0** | **62.8** | **52.1** | **57.2** | **62.6** | **51.7** | **56.9** |
| Баруун бүс | **68.0** | **58.6** | **63.2** | **68.7** | **60.3** | **64.4** | **70.4** | **62.6** | **66.4** |
|  Баян өлгий | 58.9 | 49.9 | 54.3 | 63.3 | 49.3 | 56.2 | 69.5 | 57.6 | 63.4 |
|  Говь-алтай | 70.9 | 62.4 | 66.6 | 66.1 | 64.5 | 65.3 | 71.1 | 69.3 | 70.2 |
|  Завхан | 72.7 | 63.7 | 68.0 | 81.7 | 73.2 | 77.3 | 70.1 | 66.5 | 68.2 |
|  Увс | 75.1 | 64.9 | 69.9 | 69.2 | 62.0 | 65.7 | 74.1 | 66.1 | 70.1 |
|  Ховд | 65.7 | 55.6 | 60.6 | 65.0 | 57.3 | 61.1 | 67.8 | 57.8 | 62.8 |
| Хангайн бүс | **69.6** | **62.9** | **66.2** | **69.4** | **62.3** | **65.8** | **69.6** | **62.0** | **65.6** |
|  Архангай | 76.2 | 73.2 | 74.7 | 76.6 | 73.0 | 74.8 | 69.9 | 66.5 | 68.2 |
|  Баянхонгор | 63.7 | 59.3 | 61.4 | 70.4 | 60.1 | 64.9 | 68.2 | 58.0 | 62.8 |
|  Булган | 75.2 | 71.2 | 73.2 | 67.3 | 63.2 | 65.3 | 78.2 | 68.8 | 73.3 |
|  Орхон | 56.9 | 45.9 | 51.2 | 62.8 | 52.8 | 57.6 | 67.5 | 59.6 | 63.2 |
|  Өвөрхангай | 79.0 | 68.5 | 73.5 | 74.9 | 70.5 | 72.7 | 73.2 | 67.4 | 70.3 |
|  Хөвсгөл | 67.2 | 61.8 | 64.4 | 64.6 | 56.2 | 60.3 | 64.8 | 56.7 | 60.4 |
| Төвийн бүс | **64.6** | **54.1** | **59.2** | **61.4** | **54.0** | **57.7** | **62.2** | **53.6** | **57.8** |
|  Говь-сүмбэр | 58.5 | 44.8 | 51.2 | 54.6 | 41.4 | 47.6 | 58.1 | 50.4 | 54.0 |
|  Дархан-уул | 59.8 | 43.5 | 51.1 | 52.2 | 44.2 | 47.8 | 51.8 | 43.6 | 47.6 |
|  Дорноговь | 66.8 | 57.9 | 62.2 | 61.6 | 55.0 | 58.2 | 64.1 | 53.3 | 58.5 |
|  Дундговь | 69.0 | 62.3 | 65.6 | 71.8 | 68.2 | 70.0 | 74.7 | 63.9 | 69.1 |
|  Өмнөговь | 56.4 | 52.2 | 54.3 | 65.3 | 61.5 | 63.4 | 65.7 | 57.4 | 61.5 |
|  Сэлэнгэ | 63.5 | 52.8 | 58.0 | 52.5 | 44.5 | 48.5 | 52.9 | 43.9 | 48.3 |
|  Төв | 74.5 | 63.7 | 69.0 | 74.7 | 66.2 | 70.5 | 76.4 | 70.9 | 73.7 |
| Зүүн бүс | **60.3** | **50.5** | **55.3** | **59.6** | **49.3** | **54.3** | **63.5** | **54.0** | **58.6** |
|  Дорнод | 53.0 | 41.0 | 46.7 | 53.7 | 41.1 | 47.3 | 59.9 | 47.1 | 53.2 |
|  Сүхбаатар | 72.8 | 61.0 | 66.9 | 73.8 | 61.9 | 67.7 | 74.6 | 63.3 | 68.7 |
|  Хэнтий | 59.0 | 54.1 | 56.5 | 55.7 | 48.6 | 52.1 | 59.2 | 54.4 | 56.7 |
| Улаанбаатар | **57.9** | **44.1** | **50.5** | **59.1** | **45.6** | **51.9** | **57.3** | **43.7** | **50.1** |

 /*Эх сурвалж:* АХС, Улсын бүртгэл, статистикийн ерөнхий газар, 2013 - 2015/

Хүснэгт 3.1.2 Хөдөлмөр эрхлэлтийн түвшинг сүүлийн 3 жилийн байдлаар авч үзсэн ба хүснэгтээс харахад 2015 онд хөдөлмөр эрхлэлтийн түвшнээрээ Говь-алтай, Увс, Өвөрхангай, Булган, Төв аймгууд 70.1-73.7 байхад Сэлэнгэ, Дархан-уул аймгууд 47.6-48.3 буюу улсын дундаж үзүүлэлтээс 8.6 - 9.3 пунктээр доогуур байна.

 ***График - 3.1.Б -* *Улс, аймгуудын болон* Сэлэнгэ аймгийн хөдөлмөр эрхлэлтийн түвшний харьцуулсан график /2013-2015 он/**

 Графикаас харахад 2015 онд Сэлэнгэ аймгийн хөдөлмөр эрхлэлтийн түвшин нь 2013 оныхоос 9.7 пунктээр буурсан байна.

***3.1.3. Ажилгүйдлийн түвшин***

***Хүснэгт 3.1.3. Улс, аймгуудын болон Сэлэнгэ аймгийн ажилгүйдлийн түвшин / 2013-2015 он/***

|  |  |  |  |
| --- | --- | --- | --- |
|   | 2013 он | 2014 он | 2015 он |
| эр | эм | Бүгд | эр | эм | Бүгд | эр | эм | Бүгд |
| Бүгд | **7.6** | **8.3** | **7.9** | **8.5** | **7.3** | **7.9** | **8.2** | **6.7** | **7.5** |
| Баруун бүс | **10.6** | **13.3** | **11.9** | **12.1** | **14.5** | **13.3** | **8.5** | **9.9** | **9.2** |
|  Баян өлгий | 21.8 | 25.3 | 23.5 | 17 | 28.4 | 22.5 | 8.3 | 15.6 | 11.9 |
|  Говь-алтай | 10.1 | 11.6 | 10.8 | 12.9 | 7.3 | 10.2 | 9.8 | 7.7 | 8.8 |
|  Завхан | 4.8 | 6.4 | 5.6 | 3.3 | 4.8 | 4 | 7.1 | 6.7 | 6.9 |
|  Увс | 8.4 | 12 | 10.1 | 13.3 | 16.5 | 14.8 | 8.3 | 8.8 | 8.5 |
|  Ховд | 5.1 | 7.6 | 6.3 | 12.8 | 10.5 | 11.7 | 9.3 | 7.9 | 8.6 |
| Хангайн бүс | **9.6** | **9.9** | **9.8** | **7.4** | **6.1** | **6.8** | **5.7** | **4.0** | **4.9** |
|  Архангай | 4.5 | 4.2 | 4.4 | 3.5 | 4.3 | 3.9 | 5.5 | 4.6 | 5.0 |
|  Баянхонгор | 6.8 | 7.8 | 7.3 | 6.1 | 5.1 | 5.6 | 8.1 | 4.6 | 6.4 |
|  Булган | 5.8 | 3.6 | 4.7 | 11.7 | 7.4 | 9.7 | 5.0 | 4.1 | 4.6 |
|  Орхон | 19.3 | 23 | 21.1 | 13.2 | 11.2 | 12.3 | 3.7 | 0.6 | 2.2 |
|  Өвөрхангай | 5.2 | 4.8 | 5 | 4.6 | 2.4 | 3.5 | 3.0 | 4.3 | 3.6 |
|  Хөвсгөл | 14.9 | 15.2 | 15.1 | 7.8 | 8 | 7.9 | 8.3 | 5.1 | 6.7 |
| Төвийн бүс | **7.6** | **7.7** | **7.7** | **11.2** | **6.8** | **9.2** | **10.3** | **7.4** | **8.9** |
|  Говь-сүмбэр | 8.8 | 3 | 6.2 | 9.7 | 0 | 5.5 | 17.5 | 15.5 | 16.5 |
|  Дархан-уул | 7.5 | 8.8 | 8.1 | 9.9 | 8.8 | 9.3 | 15.9 | 10.1 | 13.2 |
|  Дорноговь | 8.1 | 7.5 | 7.8 | 17.5 | 8.9 | 13.6 | 14.8 | 13.0 | 14.0 |
|  Дундговь | 7.2 | 5.4 | 6.3 | 7.1 | 3.3 | 5.2 | 6.2 | 4.6 | 5.5 |
|  Өмнөговь | 5.4 | 4.4 | 4.9 | 14.9 | 6.9 | 11.3 | 13.7 | 9.7 | 11.8 |
|  Сэлэнгэ | 7.8 | 10.3 | 9 | 11.4 | 8.7 | 10.2 | 6.3 | 3.1 | 4.9 |
|  Төв | 8.6 | 8.1 | 8.4 | 7.4 | 4.8 | 6.2 | 4.9 | 4.0 | 4.4 |
| Зүүн бүс | **11.4** | **11** | **11.2** | **13.9** | **12.1** | **13.1** | **12.0** | **9.3** | **10.7** |
|  Дорнод | 8 | 7.7 | 7.9 | 11.4 | 10.1 | 10.8 | 7.7 | 8.2 | 7.9 |
|  Сүхбаатар | 6.2 | 8 | 7 | 10.4 | 9.8 | 10.1 | 11.2 | 8.2 | 9.7 |
|  Хэнтий | 18.6 | 16.2 | 17.5 | 19.3 | 15.9 | 17.7 | 16.6 | 11.1 | 14.0 |
| Улаанбаатар | **4.3** | **4.9** | **4.6** | **5.6** | **4.5** | **5.1** | **7.6** | **6.1** | **6.9** |

 /*Эх сурвалж:* АХС, Улсын бүртгэл, статистикийн ерөнхий газар, 2013 - 2015/

Ажилгүйдлийн түвшин манай аймгийн хувьд 2015 онд 4.9 болсон нь өнгөрсөн оныхоос 5.3 пунктээр, 2013 оныхоос 4.1 пунктээр тус тус буурсан байна.Улсын хэмжээгээр Говь-сүмбэр аймаг ажилгүйдлийн түвшнээрээ хамгийн өндөр 16.5 байгаа нь манай аймгийн түвшнөөс 11.6 пунктээр их, улсдаа хамгийн бага буюу Орхон аймгийн ажилгүйдлийн түвшин 2.2 байгаа нь манай аймгийнхаас 2.7 пунктээр их байна.

***График -3.1.В -* Төвийн бүсийн болон Сэлэнгэ аймгийн ажилгүйдлийн түвшинг харьцуулсан график /2013 -2015 он/**

 / Эх сурвалж: АХС, Улсын бүртгэл, статистикийн ерөнхий газар, 2013 - 2015/

График -3-аас харахад Сэлэнгэ аймгийн ажилгүйдлийн түвшин сүүлийн гурван жилд 1.2 пунктээр өсч, 5.3 пунктээр буурсан байна.

 ***III.II. СЭЛЭНГЭ аймгийн хөдөлмөр эрхлэгчдийн судалгаа***

2015 онд 15-аас дээш насны хүн 73700 байгаа ба үүний 50.8 хувь нь эдийн засгийн идэвхтэй хүн ам байна.Үүнийг дараах хүснэгтээс харж болно.

|  |  |  |  |
| --- | --- | --- | --- |
|  | 2013 он | 2014 он | 2015 он |
| 15 түүнээс дээш насны хүн ам | 67106 | 66425 | 73700 |
| Эдийн засгийн идэвхтэй хүн | 42796 | 35925 | 37416 |
| Ажиллагчид | 38955 | 32246 | 35599 |
| Ажилгүй иргэн | 3841 | 3679 | 1817 |
| Эдийн засгийн идэвхгүй хүн ам | 24310 | 30500 | 36284 |

 /Эх сурвалж: АХС, Улсын бүртгэл, статистикийн ерөнхий газар, 2013 - 2015/

2015 онд 15-аас дээш насны хүн ам 2013 оныхоос 9.8 хувиар өссөн байхад эдийн засгийн идэвхтэй хүн ам 12.6 хувиар, ажиллагчдын тоо 8.6 хувиар тус тус буурсан байна.

**График-3.2.А.Хөдөлмөрийн эдийн засгийн үндсэн үзүүлэлт**

Ажиллагчдын тоог эдийн засгийн салбарын ангилалаар авч үзвэл:

***Хүснэгт - 3.2.1.Сэлэнгэ аймгийн ажиллагсад / эдийн засгийн салбараар 2013-2015 он/***

|  |  |  |  |
| --- | --- | --- | --- |
|  | 2013 он | 2014 он | 2015 он |
| Бүгд | **38954** | **32246** | **35599** |
| ХАА, ан агнуур, ойн аж ахуйн, загас барилт | 13598 | 10819 | 12161 |
| Уул уурхай, олборлолт | 1225 | 1475 | 983 |
| Боловсруулах үйлдвэр | 3462 | 2718 | 2880 |
| Цахилгаан, хий, уур, агааржуулалтын хангамж | 722 | 833 | 252 |
| Усан хангамж, бохир ус, хог, хаягдлын менежмент болон цэвэрлэгээ | 626 | 376 | 122 |
| Барилга | 1693 | 980 | 1571 |
| Бөөний, жижиглэн худалдаа, машин мотоциклийн засвар үйлчилгээ | 3910 | 3545 | 3450 |
| Tээвэр ба агуулахын үйл ажиллагаа | 3205 | 2634 | 3373 |
| Зочид буудал, байр сууц болон нийтийн хоолны үйлчилгээ | 916 | 550 | 1016 |
| Мэдээлэл, холбоо | 302 | 323 | 184 |
| Санхүүгийн болон даатгалын үйл ажиллагаа | 411 | 470 | 767 |
| Мэргэжлийн шинжлэх ухаан болон техникийн үйл ажиллагаа | 365 | 421 | 906 |
| Удирдлагын болон дэмжлэг үзүүлэх үйл ажиллагаа | 198 | 856 | 384 |
| Төрийн удирдлага ба батлан хамгаалах үйл ажиллагаа, албан журмын даатгал | 2613 | 1514 | 2241 |
| Боловсрол | 3411 | 2515 | 3426 |
| Хүний эрүүл мэнд ба нийгмийн халамжийн үйл ажиллагаа | 1335 | 982 | 837 |
| Урлаг, үзвэр, тоглоом наадам | 131 | 317 | 179 |
| Үйлчилгээний бусад үйл ажиллагаа | 714 | 762 | 867 |
| Хүн хөлслөн ажиллуулдаг өрхийн үйл ажиллагаа | 118 | 156 | - |

2015 онд нийт ажиллагсад 35599 болсон нь өнгөрсөн оныхоос 10.4 хувиар өссөн байна.Нийт ажиллагсадын 34.2 хувь нь хөдөө аж ахуйн салбарт, 2.8 хувь нь уул уурхайн салбарт, 8.1 хувь нь боловсруулах салбарт, 9.7 хувь нь худалдааны салбарт, 9.5 хувь нь тээврийн салбарт, 6.3 хувь нь төрийн байгууллагад, 9.6 хувь нь боловсролын салбарт ажиллаж байна.

***Хүснэгт 3.2.2. Сэлэнгэ аймгийн ажиллагсад, боловсролын түвшингээр***

|  |  |  |  |
| --- | --- | --- | --- |
|  | 2013 он | 2014 он | 2015 он |
| бүгд | эр | эм | бүгд | эр | эм | бүгд | эр | эм |
| Бүгд | **38955** | **20920** | **18035** | **32246** | **17831** | **14415** | **35599** | **19224** | **16376** |
| Боловсролгүй | 825 | 505 | 320 | 118 | 118 | 0 | 138 | 138 | - |
| Бага | 1728 | 1189 | 539 | 904 | 662 | 241 | 714 | 463 | 251 |
| Суурь | 5154 | 3269 | 1885 | 2641 | 1793 | 848 | 4298 | 2938 | 1360 |
| Бүрэн дунд | 10418 | 5594 | 4824 | 7884 | 4273 | 3611 | 7442 | 4051 | 3391 |
| Техникийн болон мэргэжлийн | 8546 | 5321 | 3225 | 8497 | 5593 | 2904 | 6182 | 4305 | 1877 |
| Тусгай мэргэжлийн дунд | 4090 | 1193 | 2896 | 4475 | 2384 | 2090 | 6202 | 3407 | 2795 |
| Дипломын дээд болон бакалавр | 8137 | 3792 | 4345 | 7508 | 2929 | 4579 | 10623 | 3921 | 6702 |
| Магистр ба түүнээс дээш | 57 | 57 | 0 | 221 | 79 | 142 | - | - | - |

Дээрх хүснэгтээс харахад 2015 оны байдлаар нийт ажиллагчдын 20.9 хувийг бүрэн дунд боловсролтой, 17.4 хувийг мэргэжлийн ажиллагчид, 29.8 хувийг дээд боловсролтой ажиллагчид эзэлж байна.2013 онд нийт ажиллагчдын 53.7 хувийг эрэгтэй ажиллагчид эзэлж байсан бол 2015 онд 54.0 хувийг эзлэх болжээ.

***График 3.2.Б.Сэлэнгэ аймгийн ажиллагсад боловсролын түвшингээр***

 ***Iii.iII.Ажилгүйдэл ба эдийн засгийн идэвхигүй хүн амын судалгаа.***

***3.3.1. Эдийн засгийн идэвхгүй хүн***

Төвийн бүсийн болон өөрийн аймгийн ажилгүйдлийн шалтгааныг бодитойгоор гаргаж ирэхийн тулд аймгийн хэмжээнд болон бүсийн хэмжээнд асуудлыг авч үзлээ.

Хүснэгт – 3.3.1.Эдийн засгийн идэвхгүй хүн ам / улс, төвийн бүсээр/

|  |  |  |  |
| --- | --- | --- | --- |
|  | 2013 он | 2014 он | 2015 он |
| бүгд | эр | эм | бүгд | эр | эм | бүгд | эр | эм |
| Улсын дүн | **738787** | **294196** | **444591** | **734 958** | **292 522** | **442 436** | **779039** | **307998** | **471041** |
| Төвийн бүс | **115370** | **46864** | **68506** | **116 773** | **48 201** | **68 572** | **119747** | **49148** | **70599** |
| Говьсүмбэр | 4632 | 1696 | 2936 | 5 011 | 1 873 | 3 138 | 34444 | 1354 | 2090 |
| Дархан уул | 29477 | 10954 | 18523 | 32 881 | 13 184 | 19 697 | 32849 | 13399 | 19450 |
| Дорноговь | 13779 | 5598 | 8181 | 13 891 | 5 255 | 8 636 | 12756 | 4753 | 8003 |
| Дундговь | 9272 | 3863 | 5409 | 7 859 | 3 274 | 4 585 | 7806 | 2838 | 4968 |
| Өмнөговь | 19127 | 9087 | 10040 | 12 130 | 5 026 | 7 104 | 12620 | 4847 | 7773 |
| Сэлэнгэ | 24310 | 10247 | 14063 | 30 500 | 13 865 | 16 635 | 36284 | 15840 | 20444 |
| Төв | 14773 | 5419 | 9354 | 14 501 | 5 724 | 8 777 | 13988 | 6117 | 7871 |

2015 онд Сэлэнгэ аймгийн хэмжээгээр эдийн засгийн идэвхгүй хүн ам 36284 болсон нь өнгөрсөн оны мөн үеэс 18.9 хувиар ихэссэн байна.Энэ нь бүсийн дүнгийн 30.3 хувь, улсын дүнгийн 4.6 хувийг эзэлж байна.

***Хүснэгт - 3.3.2. Сэлэнгэ аймгийн эдийн засгийн идэвхигүй хүн ам /шалтгаанаар/***

|  |  |  |  |
| --- | --- | --- | --- |
|   | 2013 он | 2014 он | 2015 он |
| Хөгжлийн бэрхшээлтэй | 2416 | 2268 | 2535 |
| Гэрийн ажилтай | 4081 | 1187 | 993 |
| Бусад шалтгаан | 5962 | 5241 | 11642 |
| Тэтгэвэр | 6395 |  9562 | 11053 |
| Оюутан | 5456 | 8070 | 10061 |

***График - 3.3.А.Сэлэнгэ аймгийн эдийн засгийн идэвхигүй хүн амыг шалтгаанаар нь авч үзвэл.***

 / Эх сурвалж: АХС, Улсын бүртгэл, статистикийн ерөнхий газар, 2013 - 2015/

Дүрсэлсэн графикаас харахад эдийн засгийн идэвхигүй иргэдийн 32.1 хувийг бусад шалтгаан, 27.7 хувийг оюутан, 7.0 хувийг хөгжлийн бэрхшээлтэй иргэд эзэлж байна.

***3.3.2.Ажилгүй иргэд***

***Хүснэгт - 3.3.3. Сэлэнгэ аймгийн ажилгүй иргэд, хүйсээр/***

|  |  |  |  |
| --- | --- | --- | --- |
|  | 2013 он | 2014 он | 2015 он |
| бүгд | эр | эм | бүгд | эр | эм | бүгд | Эр | эм |
| Улсын дүн | **94732** | **47388** | **47344** | **95 856** | **54 343** | **41 513** | **92672** | **53689** | **38983** |
| Төвийн бүс | **15788** | **8320** | **7468** | **18 581** | **12 120** | **6 461** | **18619** | **11460** | **7159** |
| Говьсүмбэр | 345 | 268 | 77 | 279 | 279 | 0 | 1044 | 563 | 481 |
| Дархан уул | 2986 | 1506 | 1480 | 3 434 | 1 804 | 1 630 | 5272 | 3422 | 1850 |
| Дорноговь | 2233 | 1201 | 1032 | 3 896 | 2 727 | 1 169 | 3793 | 2140 | 1653 |
| Дундговь | 1361 | 801 | 560 | 1 144 | 786 | 358 | 1162 | 695 | 467 |
| Өмнөговь | 1249 | 721 | 528 | 3 411 | 2 454 | 957 | 3433 | 2121 | 1312 |
| Сэлэнгэ | 3841 | 1771 | 2070 | 3 679 | 2 300 | 1 379 | 1817 | 1301 | 516 |
| Төв | 3773 | 2052 | 1721 | 2 738 | 1 770 | 968 | 2098 | 1218 | 880 |

 / Эх сурвалж: АХС, Улсын бүртгэл, статистикийн ерөнхий газар, 2013 - 2015/

 Сэлэнгэ аймгийн хэмжээгээр 2015 онд ажилгүй иргэн 1817 болсон ба энэ нь өнгөрсөн оны мөн үеэс 50.6 хувиар буурч, улсын дүнгийн 2.0 хувийг, бүсийн дүнгийн 9.7 хувийг эзлэх боллоо.

|  |
| --- |
|  |
|  |
|  |
| ***Ашигласан материалын жагсаалт***1. Улсын бүртгэл, статистикийн ерөнхий газрын жил бүрийн статистикийн эмхэтгэлүүд / 2013-2015 он/
2. Монгол улсын Статистикийн эмхтгэл танилцуулга / 2013-2015 он/
3. Ажиллах хүчний судалгааны үр дүн / 2013 - 2015 он/
4. Аймгийн статистикийн танилцуулга / 2013 - 2015 он/
5. Жилийн эцсийн мэдээ / 2013 - 2015 он/
 |

**Судалгааг хийсэн:**

Сэлэнгэ аймгийн Статистикийн хэлтсийн ахлах мэргэжилтэн

.................................../ Н.Оюунаа /

Хянасан: Статистикийн хэлтсийн дарга

............................................... / Н.Баасансугар **/**